Marienthal (Ahr)

Marienthal an dr Floss Ahr es önö kleene Weiler em Landkreis Ahrweiler. Dr kleenere Deel van dr Ocht jehüüd zr Jemeende Dernau, dr jrützde zo d Stadt Bad Neuenahr-Ahrweiler.

 Geographie 
Marienthal litt tösche Walporzheim un Dernau, tösche Wingberch un Bösch. Dat Örtche litt lengkß van d Ahr. Rääts van d Ahr vängd mo tösche Marienthal un Dernau dr Krauzberch, önö kleene Berch, dä öt op 362 m brengd.

 Jätt va vreuer 
Singe Aavang vong Marienthal en öm em Joohr 1137 jejründ Kluster, ä däm öm d 40 Nonne läävde. Ä ald Böch es mä övverlävverd, dat em Kluster 7 Werkstätt, ön Brennerei, ön Bäckerei un ö Huuß vöör Jäste ongerbraad wore.
Nodäm em Dressichjöhrije Kresch dat Kluster kapott jemaad wode woch, wood öt em 18. Jahrhondöt wärm opjebouwd. No d französische Revolutiun wood öt ävver opjelößd un d Muure als Steebroch jenotzd.Jakob Rausch: Marienthal an der Ahr; In Heimatjahrbuch 1957 Kreis Ahrweiler Bes hüü send Reste van d au Kerch z see.

 Weetschaff 
Dat Jeländ wood ävver em Joohr 2004 a Prevatlüüh vorkoovd, un su vordeene d Buure ä Marienthal hön Jeld dörch dr Wingbouw. Op önö Deel van d Häng wäde neu Zoote jezüchd. Turiste, di dr Ruuhwingwanderwäch entlang jönd, brenge d Weetschafte va Marienthal Jeld en d Teisch.

 Watt sisch z kikke luhnd 
Nävver d au Klusterkerch luhnd öt sisch, önö Bleck en d vreuere Rejiirungsbunker z werpe, ä däm 3000 Lüüh övver önö Mond övverlääve kutte. Em Joohr 2001 wood aajevange, dä Bunker opzölööse. Am 1. Määz 2001 maade em Bunker ö Museum op.

 Jätt z lääse  
 D Siij van öt vreuere Kluster
 D Siij van dr vreuere Rejiirungsbunker 

Saachjrupp:Dorp en Rheinland-Pfalz
Saachjrupp:Dorp em Rhingland